kardosdrur/scandi-wiki huggingface dataset:
Dominik Baldauf

Dominik Baldauf () er ein austerriksk langrennløpar.

Baldauf vart austerriksk juniormeister på sprint i 2009, og han kom på 5.-plass i Alpencup dette året. Ved European Youth Olympic Festival 2009 kom han på 18.-plass på sprinten.

Ved junior-VM 2010 kom han på 58.-plass på 10 km klassisk. Året etter kom han på 12.-plass på sprinten og 39.-plass på 10 km fri teknikk ved junior-VM 2011. I tillegg deltok han på det auøsterrikske laget som kom på 6.-plass på stafetten.

Han deltok igjen ved junior-VM 2012, der han kom på 41.-plass på skiathlon og 23.-plass på sprinten. Han fullførte ikkje 10 km klassisk. På stafetten kom Austerrike på 14.-plass.

I 2013 deltok han ved U23-VM på ski i Liberec, der han kom på 27.-plass på sprinten og 51.-plass på skiathlon. Ved U23-VM 2014 i Val di Fiemme kom han på 45.-plass på sprinten, 40.-plass på 15 km klassisk og 26.-plass på skiathlon.

Baldauf deltok ved Ski-VM 2015 i Falun, der han fekk 24. beste tid i prologen, men kom på 4.-plass i sin kvartfinale, og vart slått ut. Han enda dermed på 19.-plass på sprinten.

Under VM 2019 i Seefeld vart Baldauf pågripen, mistenkt for doping. Austerriksk politi stadfesta at Baldauf, lagkameraten Max Hauke og kasakhstanske Aleksej Poltoranin hadde erkjent bloddoping.

Kjelder 

Denne artikkelen bygger på «Dominik Baldauf» frå ,  den 11. september 2020.

Bakgrunnsstoff 
 
 

Austerrikske langrennsløparar
Austerrikske deltakarar under vinter-OL 2018
Langrennsløparar under vinter-OL 2018
Deltakarar under Ski-VM 2015
Deltakarar under Ski-VM 2017
Deltakarar under Ski-VM 2019
Dopingsaker i langrenn
Handball-VM 2021 for menn

Verdsmeisterskapen i handball 2021 for menn vart arrangert i Egypt i dagane frå 13. til 31. januar 2021. Dette var tredje gongen at verdsmeisterskapen vart arrangert på det afrikanske kontinent og andre gongen at meisterskapen vart arrangert i Egypt. Det var òg den fyrste meisterskapen der 32 landslag deltok. I dei føregåande meisterskapane har talet på deltakande landslag vore 24.

18. januar 2021 trekte Kapp Verde seg frå meisterskapen, etter fleire tilfelle av spelarar som testa positivt for COVID-19. Dimed kunne ikkje Kapp Verde stille lag i resten av turneringa. Kampane som Kapp Verde skulle ha spelt, frå 17. januar 2020, vart resultata sette til 10–0 til motstandarlaga. 

Regjerande meister Danmark vann meisterskapen for andre gong, etter å ha slått Sverige 26–24 i finalen. Spania fekk bronsemedaljen etter å ha slått Frankrike 35–29 i bronsefinalen. Mikkel Hansen vart kåra til meisterskapens beste spelar.

Finalen
Laga fylgde kvarandre fot i fet til 6–6, før Danmark gjekk opp i 8–6. Sverige utlikna til 8–8, og tok leiinga 13–11. Ved pause stod det 13–13. Fyrste halvdel av andre omgangen var det jamnt til 20–20.
Frå å ha teke leiinga 23–20 i det 49. minutt kontrollerte danskane kampen inn til siger 26–24.

Mikkel Hansen, som vart kåra til meisterskapens beste spelar, vart toppskårar med sine 7 mål for Danmark. Dei andre danske måla kom frå Nikolaj Øris Nielsen (5), Jacob Holm (4), Magnus Saugstrup (3), Magnus Landin og Henrik Møllgaard (2, begge), medan Lasse B. Andersson, Mathias Gidsel og Mads Mensah skåra ein gong kvar. Niklas Landin var målvakt. Sveriges toppskårar heitte Hampus Wanne, han stod for 5 nettkjenningar.

Innleiande runde

Gruppe A

Gruppe B

Gruppe C

Gruppe D

Gruppe E 
USA skulle ha delteke i verdsmeisterskapen, men måtte trekkje laget 12. januar 2021 då fleire spelarar hos det amerikanske landslaget testa positivt på Covid-19-test før avreise til Egypt. Sveits tok over plassen til USA.

Gruppe F

Gruppe G 
Tsjekkia skulle ha delteke i verdsmeisterskapen, men måtte trekkje laget 12. januar 2021 då fleire spelarar hos det tsjekkiske landslaget testa positivt på Covid-19-test før avreise til Egypt. Nord-Makedonia tek over plassen til Tsjekkia.

Gruppe H

President's Cup

Gruppe I

Gruppe II

Plasseringskampar om 25.- til 32.-plass 
Kamp om 31.-plass

Kamp om 29.-plass

Kamp om 27.-plass

Kamp om 25.-plass

Hovudrunden

Gruppe I

Gruppe II

Gruppe III

Gruppe IV

Sluttspelet

Kvartfinalar

Semifinalar

Bronsefinale

Finale

Sjå òg 
 Handball-VM 2021 for kvinner

Referansar

Bakgrunnsstoff 
 Den offisielle nettsida til Handball-VM 2021
 Den offisielle nettsida til IHF
Kamprappport

 
Handball-VM
Handball i 2021
Internasjonale meisterskap i Egypt
Hilde Stavik

Hilde Stavik () var ein norsk friidrettsutøvar oppvaksen i Kolvereid i Nord-Trøndelag. I tida frå 1982 til 1996 vart ho norsk meister på 1500 meter fem gongar og på 3 000 meter fire gongar. Stavik var på omgang medlem i Steinkjer FIK, Aksla Idrettslag og Sportsklubben Vidar.

Aktiv
Stavik utmerkte seg i terrengløp frå ung alder. 15 år gammal flytta ho med familien til Langevåg på Sunnmøre. Som medlem av Aksla IL vart ho norsk juniormeister i terrengløp våren 1979. I 1982 sette ho personleg rekord med 4.18,5 på 1500 meter og vann gullmedaljen under noregsmeisterskapen. Same hausten gjorde ho personbeste på 800 meter med 2.04,7, ein distanse ho sidan ikkje prioriterte.

Dei neste åra var Stavik plaga med skadar og presterte på eit lågare nivå enn før. Fyrst i 1991 var ho tilbake i noregseliten på mellomdistansane, noko ho viste med å ta sølv på 3 000 m og bronse på 1500 m ved noregsmeisterskapen.

Perioden frå 1992 til 1995 var Stavik Noregs klart beste kvinneløpar på mellomdistansane. Alle desse fire åra vart ho dobbeltmeister i NM, med jamt god margin på begge distansane. Under NM i friidrett 1992 i Mosjøen presterte ho sitt livs beste 1500 m, klokka inn på 4.10,5. Raskaste 3 000-meteren sprang Stavik i London 15. juli 1994, tida 8.47,4 heldt til femteplass i ei tevling der vinnaren Sonia O’Sullivan gjorde sitt livs beste løp og sette europarekord med 8.21,6. Under EM i friidrett 1994 rauk ut Stavik i kvalifiseringa på 3 000 m med 8.58,80, landskvinna Brynhild Synstnes kneip siste finaleplassen med 8.58,75.

Stavik la opp etter 1996-sesongen, ein sesong der ho måtte nøye seg med NM-sølv etter Gunhild Halle på 1500 m. 3 000 meter var då fjerna frå meisterskapsprogrammet.

Kreftsjuke Hilde Stavik døydde i heimen sin i Langevåg i Sula kommune, 52 år gammal.

Kjelder
friidrett.no
friidrett.no
Bergensavisen 17. juli 1994
Minneord i Sunnmørsposten 27. april 2015

Norske mellomdistanseløparar
Noregsmeistrar i friidrett
Folk frå Nærøy
Folk frå Sula
Øyvind Kjerpeset

Øyvind Strømmen Kjerpeset () er ein norsk sprintar og hekkeløpar frå Florø. Han er norsk meister fire gongar i 400 meter hekk og ein gong på 200 meter. I 2013 vart han tildet kongepokalen for sin meisterskapsrekord på 50,38 sekund. Kjerpeset er medlem i Florø Turn & Idrettsforening.

Kjerpeset vann gullmedaljen i 400 meter hekk i noregsmeisterskapen både i 2011, 2012, 2013, 2014. Han vart fyrste nordmann under under 50 sekund i øvinga då han i Gateshead 22. juni 2013 fekk tida 49,98 sekund. Seks dagar seinare forbetra han rekorden til 49,95 under eit internasjonalt stemne i Göteborg.

Under NM i friidrett 2013 i Tønsberg vann Kjerpeset både 200 m og 400 meter hekk, den siste på meisterskapstida 50,38 sekund, ein prestasjon som vart lønt med kongepokal. Kjerpeset var i sitt livs beste form i 2013-sesongen, vel ei veke før noregsmeisterskapen sette han personleg rekord på 200 meter med tida 20,98 sekund.

Kjelder

Denne artikkelen bygger på «Øyvind Strømmen Kjerpeset» frå ,  den 12. september 2020.  
 

Norske hekkeløparar
Norske sprintarar
Noregsmeistrar i friidrett
Folk frå Kinn
Gaute Myklebust

Gaute Myklebust () er ein norsk tidlegare friidrettsutøvar frå Sand i Suldal. I tida 2005-2012 vann han norske meisterskap sju gullmedaljar i diskoskasting og tre gullmedaljar i kulestøyting. Perioden 2002-12 tok han 20 (10-9-1) NM-medaljar, likt fordelt på dei to øvingane. Myklebust var etter tur medlem i Sand Idrettslag, Norna-Salhus og IK Tjalve.

Myklebust sitt personbeste i kulestøyt på 18,78 meter oppnådde han i USA i 2003. Han satsa mest i diskoskast og sette sin siste personlege rekord på 64,08 meter i eit stemne i Helsingborg 18. juni 2012.

Kjelder

Denne artikkelen bygger på «Gaute Myklebust» frå ,  den 12. september 2020.  
 

Norske diskoskastarar
Norske kulestøytarar
Noregsmeistrar i friidrett
Folk frå Suldal
Ingar Kiplesund

Ingar Kiplesund () er ein norsk friidrettsutøvar frå Trondheim som tevlar i lengde- og tresteghopp. Han er sidan 2019 norsk rekordhaldar i lengdehopp med 8,10 meter. Kiplesund er medlem i Trondheim Friidrett.

Kiplesund sette ny norsk rekord med 8,10 meter då han 17. august 2019 vart andremann i ei lengdetevling i Sierra Nevada i Spania. Med dette hoppet sletta han den 46 år gamle norgesrekorden til Kristen Fløgstad på 8,02 m, den elste noregsrekorden i friidrett. Sitt personbeste tresteghopp presterte Kiplesund då han med 15,41 meter fekk sølv i øvinga under NM 2019.

Kiplesund vart noregsmeister i lengdehopp i 2016 og 2019, i 2018 sikra han seg NM-gullet i trestegtevlinga.

Kjelder

Denne artikkelen bygger på «Ingar Kiplesund» frå ,  den 12. september 2020.  
 

Norske lengdehopparar
Norske tresteghopparar
Noregsmeistrar i friidrett
Folk frå Trondheim
Thomas Roth

Thomas Arne Roth () er ein norsk friidrettsutøvar frå Sand i Ullensaker. Perioden 2010-18 vart han norsk meister på 800 meter fem gongar og ein gong på 400 meter. Roth er medlem i Ullensaker/Kisa.

Roth vann gullmedaljen på 800 meter i noregsmeisterskapen åra 2010, 2012, 2014, 2017, 2018. Under NM i friidrett 2012 vart han dobbeltmeister då han gjorde personbeste på 400 meter med tida 47,93 sekund. Roths personlege rekord på 800 meter er frå Bislett Games 2018 der han fekk sluttida 1.45,75.

Kjelder

Denne artikkelen bygger på «Thomas Roth» frå , den 12. september 2020.  

Norske mellomdistanseløparar
Norske sprintarar
Noregsmeistrar i friidrett
Folk frå Ullensaker
Hjelvika

Hjelvika er ei bygd ved Hjelvikbukta i Vestnes kommune i Møre og Romsdal fylke. Hjelvika ligg ved Europaveg 136, mellom Vikebukt og Vågstranda, sørvest for øya Sekken.

Kjelder

Vestnes kommune
Rootsrock

Rootsrock er ein sjanger innan rock som ser attende på opphavet til rock i folkemusikk, blues og country. Sjangeren er særskild assosiert med skapinga av blandingssjangrar seint i 1960-åra, som bluesrock, countryrock, southern rock og swamp rock, som kom som eit svar til det som vart sett på som overdriven dominerande psykedelisk rock og den gryande progressiv rocken. Fordi rootsmusikk (americana) ofte vert nytta i same tyding som folk- og verdsmusikk, har rootsrock stundom vert nytta i vidare forstand til å innlemme element av denne musikken. I 1980-åra fekk rootsrocken ein ny popuær periode som svar til trendane i punkrock, new wave og heavy metal.

Nokre representantar

Kjelder

Denne artikkelen bygger på «Roots rock» frå ,  den 12. september 2020. 
 oppgav desse kjeldene:

Alternativ country
Sjangrar innan rockemusikk
USA-amerikanske musikkstilar
Swamp rock
Reidun Buer

Reidun Buer Skogvold () er ein norsk tidlegare friidrettsutøvar frå Oslo som utmerkte seg i sprint. Ho vart tildelt kongepokalen fire gongar; under noregsmeisterskapen i 1955, 1956, 1957 og 1959. Buer var medlem i IL i BUL.

Aktiv
17-år gamle Buer vann to gullmedaljar då NM i friidrett 1955 vart avvikla i heimbyen. Med tida 25,4 sekund tangerte ho noregsrekorden på 200 meter, elles sigra ho på 60 meter og fekk sølv på 100 m. Året etter kopierte ho prestasjonane og vann to gull og eitt sølv på nøyaktig same distansane i NM, det var elles siste gongen 60 meter stod på NM-programmet utandørs. Åra 1957 til 1960 sprang Buer inn til gullmedalje på både 100 m og 200 m i noregsmeisterskapen. Sigersrekkene, på 200 meter på seks år, vart broten i 1961 då ho kom på sølvplassen i NM på begge distansane.

Perioden 1954-59 sette Buer ei rad norske rekordar i sprint. Hausten 1954 fekk ho 7,5 sekund i sluttid på 60 meter, ei rekordforbetring med to tidels sekund. Rekorden vart sletta av Sissel-Falck-Jørgensen i 1957. På 200 meter forbetra Buer den norske rekorden fire gongar. I juni 1957 flytta ho rekorden til 25,3 sekund. Dei store forbetringane på distansen kom i 1959-sesongen, ho noterte seg fyrst for tida 25,0, deretter 24,8 og så, under NM i friidrett 1959 på Hamar, for sterke 24,5 sekund og kongepokal nummer 4. Den rekorden gjaldt til Berit Berthelsen sprang på 24,4 i 1965. Tidlegare i 1959-sesongen, den 5. juli i Helsingør i landskamp mot Danmark, vart Buer fyrste norske kvinna under 12 sekund på 100 meter. Rekordtida 11,8 sekund vart tangert av to utøvarar før den eine av desse, nemnte Berthelsen, fekk notert 11,7 i 1966.

Kjelder
friidrett.no

Norske sprintarar
Noregsmeistrar i friidrett
Kongepokalvinnarar i friidrett
Richard Olsen

Richard Olsen () er ein norsk tidlegare friidrettsutøvar frå Lyngdal i Vest-Agder. Han var noregsmeister i sleggjekasting 1978-83 og 1988. Olsen var medlem i Lyngdal IL til 1979, deretter Kamp-Vestheim 1980-81, Tønsberg FIK 1982-86 og IK Tjalve 1987-89.

Aktiv
19 år gammal sette Olsen personbeste med 63,44 meter før han vann bronsen i noregsmeisterskapen 1977. I mai og juni 1978 forbetra han den personlege rekorden i napp og rykk frå 63,80 m til 64,34 m til 67,78 m, den siste i landskamp mot Nederland, fattige 6 cm under noregsrekorden til Arild Busterud. I ein firelandskamp i Praha 18. juni sette Olsen norsk rekord med eit kast på 68,82 meter. Seinare i sesongen vart han norsk meister for fyrste gong. Han fekk delta i EM i friidrett 1978 der han med 68,56 m vart 16. mann i kvalifiseringa.

Våren 1979 forbetra Olsen i USA sin norske rekord til fyrst 71,20 m og så til 72,18 meter den 13. april då han sigra i eit stemne i Knoxville i delstaten Tennessee. OL-sesongen 1980 flytta Olsen noregsrekorden til 74,06 m i Fresno i delstaten California den 10. mai. Sin siste rekord sette han 14. juni 1980 under den nordamerikanske studentmeisterskapen i Walnut i California. Med rekordkastet på 74,46 meter vart han andremann i sleggjetevlinga. Til Sommar-OL 1980 kom han inkje, ettersom Noreg boikotta leikane i Moskva.

Olsen deltok i EM i friidrett 1982 og VM i friidrett 1983, i begge meisterskapane utan å kvalifisere seg til finale. Han vart nummer 17 med 69,78 m i Aten-EM og nummer 21 med 68,58 m i Helsinki-VM. Under NM i friidrett 1983 vart Olsen norsk meister for sjette året i rad og tildelt kongepokalen for vinnarkastet på 71,06 meter.

Etter 1983 kasta Olsen aldri over 65 meter. Han sikra seg likevel NM-medaljar i øvinga: bronse i 1984, sølv i 1986, og i 1988 gull. Hans norske rekord på 74,46 meter gjaldt til Eivind Henriksen i 2011 slengde sleggja 74,59 m.

Olsen har sidan bytta namn til Richard Avani Ribe.

Kjelder
friidrett.no
friidrett.no

Norske sleggekastarar
Noregsmeistrar i friidrett
Kongepokalvinnarar i friidrett
Folk frå Lyngdal
Isabelle Pedersen

Isabelle Sandstedt Pedersen () er ein norsk friidrettsutøvar frå Bergen som særleg utmerkte seg i 100 meter hekk, ei øving der ho i tida 2011-19 vann sju gull i noregesmeisterskap. I 2012 vart noregsmeister i lengdehopp. Pedersen var medlem i IL Norna-Salhus til 2014, sidan representerte ho IL i BUL.

Aktiv
16 år gammal kneip Pedersen sølvmedaljen i 100 meter hekk under NM i friidrett 2008, langt bak den suverene landseinaren i øvinga, Christina Vukicevic. Tre år seinare vart Pedersen norsk meister på korthekken for fyrste gong. Året etter braut Pedersen hekkefinalen i NM, derimot sigra ho i lengdetevlinga. Frå 2013 til 2016 sprang Pedersen årleg inn til gullmedalje i 100 meter hekk i noregsmeisterskapen. Under NM i friidrett 2015 sette ho personleg rekord med 12,88 sekund og vart tildelt kongepokalen for prestasjonen.

Både i VM i friidrett 2015 og VM i friidrett 2017 enda Pedersen på niandeplassen i 100 meter hekk. I 2015 fekk ho sluttida 12,86 i semfinalen og i 2017 12,87 sekund, i det siste høvet ein hundredels sekund for seint til å få finaleplass. Gjennom 2017-sesongen forbetra ho sitt personbeste på hekk til 12,83 og så 12,75 sekund.

Pedersen slo den norske rekorden i 100 meter hekk 22. juli 2018 ved eit DL-stemne i London. Tida 12,72 sekund var ei rekordforbetring på 0,02 sekund. I august rauk ho ut or korthekktevlinga i Friidretts-EM med 14. beste tid, ei veke seinare vann ho sitt sjette hekke-gull i NM, på nøyaktig same tid som i EM: 13,04 sekund. I 2019 vart Pedersen noregsmeister på 100 meter hekk for sjuande gong.

Pedersen sin personlege rekord i lengdehopp er 6,14 meter, oppnådd 2013. Hennar personbeste på 100 meter og 200 m lyder på 11,83 og 23,79 sekund, den fyrste er frå då ho vann bronsen på distansen i NM 2013.

Kjelder

Denne artikkelen bygger på «Isabelle Pedersen» frå ,  den 20. september 2020.  
 
minfriidrettsstatistikk
friidrett.no

Bakgrunnsstoff 
 

Norske hekkeløparar
Norske lengdehopparar
Norske sprintarar
Noregsmeistrar i friidrett
Kongepokalvinnarar i friidrett
Norske deltakarar under sommar-OL 2016
Friidrettsutøvarar under sommar-OL 2016
Folk frå Bergen
Bo Breigan

Bo Henrik Breigan () er ein norsk tidlegare friidrettsutøvar frå Fredrikstad. Han vart norsk meister på 800 meter i 1977 og 1983, på 400 meter hekk i 1980, 1989 og 1990 og på 400 meter i 1985. Breigan var medlem i Fredikstad IF til  1985, sidan representerte han etter tur IK Tjalve, Eidsvåg IL, TIF Minerva og Sportsklubben Vidar.

Aktiv
Breigan spurta inn til gullmedalje på 800 meter i NM 1977 etter eit løp i lågt tempo. Nokre veker etter meisterskapen gjorde han personbeste med 1.50,3. Sesongen etter forbetra han den personlege rekorden til 1.49,5 under ein landskamp i Barcelona. I 1979 flytta han rekorden sin på distansen til 1.49,21, same året som han sette personleg rekord på 400 meter med 47,78 sekund. 18. juli 1979 sette Breigan norsk rekord på 400 meter hekk med 51,71 sekund elektronisk måling, Jan Gulbrandsen si manuelle rekordtid frå 1964 var på 51,5 sekund. 30. juli 1980 forbetra Breigan hekkerekorden til 51,21 sekund i København. Få veker etter vann han NM-gull på langhekken og sølv på 400 m.

I juni 1981 flytta Breigan dei personlege rekordane på 400 m og 800 m til 47,56 og 1.47,35, begge tidene årsbeste i Noreg. Sommaren 1983 vart han norsk meister på 800 m i Trondheim. Han deltok VM i friidrett 1983 der han vart slått ut i kvalifiseringa, tida 1.49,53 heldt til 40. plass. Om hausten sette han personbeste på 400 m med 47,43 sekund då han sigra  i eit stemne i Stockholm.

I mai 1984 var Breigan nær ved å forbetre noregsrekorden på 400 m hekk då han vart klokka inn til 51,23 på Bislett stadion i Oslo. Seinare i same sesongen kom Petter Hesselberg til å slette noregsrekorden i øvinga. Sjølv forbetra Breigan sin personlege rekord på 400 m til 47,17, årsbeste i Noreg.

Breigan sprang to 800-meterar i juni 1985 og gjorde personbeste i begge løpa. Fyrst til 1.47,12 og veka etter til 1.46,21. Han vart norsk meister på 400 m, før han 28. august 1985 i Koblenz presterte sitt livs beste 800 m på tida 1.46,08, mindre enn to tidels sekund bak Audun Boysen sin då 30 år gamle noregsrekord. Under EM i friidrett 1986 i Stuttgart vart Breigan slått ut i kvalifiseringa på 800 m med 23. beste tid, 1.49,78.

I 1988 enda Breigan opp med to sølvmedaljar i noregsmeisterskapen. Dei neste to åra vart han noregsmeister på langhekken, i 1989 med sterke 51,25 sekund. Under NM i friidrett 1991 tok han sitt sjette NM-sølv, tidlegare hadde han vunne seks NM-gull og ei einsleg bronsemedalje.  

Breigan deltok i 23 av Noregs landskampar i friidrett.

Kjelder
friidrett,no

Norske hekkeløparar
Norske mellomdistanseløparar
Norske sprintarar
Noregsmeistrar i friidrett
Folk frå Fredrikstad
Grete Etholm

Grete Etholm () er ein norsk friidrettsutøvar frå Notodden som vart norsk meister i diskoskasting 17 år i rad frå 2001 til 2017. Ho vart tildelt kongepokalen under NM i friidrett 2004 i Florø. Etholm sin personlege rekord i diskoskast er 59,48 meter, oppnådd i 2003. Ho tevla også i kulestøyt, ei øving der ho gjorde personbeste med 13,40 m i 2004, same året som ho fekk NM-sølv i øvinga.

Kjelder

Denne artikkelen bygger på «Grete Etholm» frå ,  den 20. september 2020.  
 

Norske diskoskastarar
Norske kulestøytarar
Noregsmeistrar i friidrett
Kongepokalvinnarar i friidrett
Folk frå Notodden
Elisabeth Slettum

Elisabeth Slettum () er ein norsk friidrettsutøvar frå Stavanger som i perioden 2005-19 vann 8 gullmedaljar i noregsmeisterskap på 200 meter. Åra frå 2003 til 2019 sanka ho også NM-medaljar på 100 meter og i 400 meter hekk, til saman har ho vunne 13 NM-medaljar på 200 meter, 6 på 100 meter og i 2019 sølv i 400 meter hekk. Slettum sine personbeste er høvesvis 11,73 sekund på 100 meter, 23,48 på 200 m, 54,35 på 400 m og 57,51 på 400 m hekk. Ho er medlem i Idrettslaget Skjalg.

Kjelder

Denne artikkelen bygger på «Elisabeth Slettum» frå ,  den 20. september 2020.  

Norske sprintarar
Norske hekkeløparar
Noregsmeistrar i friidrett
Folk frå Stavanger
Line Kloster

Line Kloster () er ein norsk friidrettsutøvar frå Asker. Ho vart norsk dobbeltmeister på 200 meter og 400 m i 2012 og 2013, samt på 200 m og 400 meter hekk i 2018. Dessutan vann ho NM-gull på 400 meter i 2016 og i 100 meter hekk i 2017. Kloster, som er medlem i Sportsklubben Vidar, vart tildelt kongepokalen under NM i friidrett 2016 og er sidan 2018 norsk rekordhaldar på 200 meter med tida 23,21 sekund. Elles har ho som personbeste 55,49 på 400 m hekk, 52,43 på 400 m og 13,54 på 100 m hekk.

Kjelder 

Denne artikkelen bygger på «Line Kloster» frå ,  den 20. september 2020.

Bakgrunnsstoff 
 

Norske sprintarar
Norske hekkeløparar
Noregsmeistrar i friidrett
Kongepokalvinnarar i friidrett
Norske deltakarar under sommar-OL 2020
Friidrettsutøvarar under sommar-OL 2020
Kristkyrkja i Borgund

Kristkyrkja var ei kyrkje i Borgundkaupangen i mellomalderen. Eldste omtalen av kyrkja og presten er frå 1309. Det går fram av omtalen i Aslak Bolts jordebok (1432) at kyrkja allereie låg øyde. Ein trur at det er ruinen av denne kyrkja som i 1880 er omtala å liggje like nedanfor prestegardslåven, søraust for noverande Borgund kyrkje, men at ho er borte no. Staden er ikkje arkeologisk undersøkt.

Kyrkja skal ha vore ei steinkyrkje frå andre halvdelen av 1100-talet, med rektangulært skip og kvadratisk kor, utvendig kledd med marmorkvader.

Nemninga kristkyrkje vert ofte nytta om domkyrkjer med biskop, men eksistensen av eit eventuelt kortvarig bispedøme på Sunnmøre synest ikkje eintydig påvist.

Kjelder 
 Kristkirken — Borgund  på nettstaden «Middelalder på Sunnmøre»

Denne artikkelen bygger på «Kristkirken (Borgund)» frå ,  den 21. september 2020.

Fotnotar

Bakgrunnsstoff 
 Kristkirken kirkested i kulturminnesok.no, nettstaden til Riksantikvaren
 Borgund-kaupangen ved Kata-vågen i kulturminnesok.no, nettstaden til Riksantikvaren

Tidlegare kyrkjer i Noreg
Kyrkjer i Ålesund
Kulturminne i Ålesund
Margaretakyrkja i Borgund

Margaretakyrkja var ei kyrkje i Borgundkaupangen i mellomalderen. Kyrkja låg nær sjøen på eit nes ved Klokkarsundet.

Kyrkja og presten er omtala i 1309. I Aslak Bolts jordebok (1432) er det ikkje ført jordegods for kyrkja. I 1587 er kyrkja omtala som øyde.

Dette var ei steinkyrkje med marmorkvader. Skipet var rektangulært, men ikkje noko separat kor lot seg påvise ved ei utgraving i 1912. Stein frå ruinen vart brukt til å utvide Peterskyrkja (dagens Borgund kyrkje) i 1632. Resten av ruinen er i dag synleg eit par hundre meter aust-søraust for Borgund kyrkje.

Kjelder 
 St. Margarets kirke — Borgund  på nettstaden «Middelalder på Sunnmøre»

Denne artikkelen bygger på «Margaretakirken (Borgund)» frå ,  den 21. september 2020.

Fotnotar

Bakgrunnsstoff 
 

Tidlegare kyrkjer i Noreg
Kyrkjer i Ålesund
Kulturminne i Ålesund